מרגי (מוזיקאי)

יהונתן יעקב מרגי (נולד ב-10 בפברואר 2000), המוכר בשם משפחתו מרגי, הוא זמר-יוצר, רקדן, דוגמן ושחקן ישראלי. התפרסם בעקבות השתתפותו בעונה החמישית של תוכנית הריאליטי "הכוכב הבא לאירוויזיון", כשהגיע למקום השני.

ביוגרפיה
מרגי נולד בתל אביב וגדל בשכונת שינקין למשפחה ישראלית-יהודית ממוצא מרוקאי ותוניסאי. הוריו הם פדי מרגי, מומחה אסטרטגיה עסקית, ומיטל טרבלסי, זמרת ושחקנית. כשהיה בן חמש עבר לנוה מונוסון, ושם התבלט בכישרונו בטקסים ובאירועים שנערכו ביישוב. בילדותו למד ריקוד היפ הופ וריקוד מודרני והבהיר שהוא רוצה להיות כוכב פופ בין־לאומי. הוא ביקש מהוריו ללמוד בתיכון עירוני א' בתל אביב, אחד התיכונים היחידים שבהם מלמדים גם פופ. מרגי עבר את האודישנים ולמד שם במגמת מוזיקה, כאשר הוא עדיין גר בנוה מונוסון. כשהיה בן 14 התגרשו הוריו ומאוחר יותר התחתן אביו בשנית.

קריירה
ממוזער|מרגי, 2018
ב-2017 התפרסם בגיל 17, כשהשתתף בתוכנית "הכוכב הבא לאירוויזיון". באודישן שלו שר את השיר "How Far I'll Go" מהסרט "מואנה", הרים את המסך וזכה לציון של 88%. לאורך התוכנית התבלט בשירה ובריקוד, זכה לאהדת הקהל והשופטים והוגדר "ג'סטין ביבר הישראלי". בפברואר 2018 העפיל לגמר התוכנית, שבו התחרה עם חן אהרוני, עם נטע ברזילי ועם ריקי בן־ארי. הוא זכה ב-205 נקודות, מהשופטים ובעיקר מהקהל. ברזילי זכתה בחמש נקודות יותר, ומרגי סיים במקום השני.

במרץ 2018 חתם על חוזה לחמש שנים עם טדי הפקות ו"גאגא בוקינג", וביוני לוהק ככוכב ראשי להופיע בפסטיגל לצידה של נועה קירל. באוגוסט אותה שנה פרסם את סינגל הבכורה שלו, "תני לי רגע". נוסף על כך השתתף במופע "#Freestyle פסטיגל".

בינואר 2019 הוציא את הסינגל השני שלו, "הזוג הזה".

ממוזער|מרגי מופיע בפני חיילי חיל האוויר, 2019
ב-17 בפברואר 2019 התגייס לצה"ל. מרגי הוא החייל הראשון בצה"ל שזכה לשרת ב"מסלול טאלנט", המעניק בכל שנה הטבות לחמישה אנשי במה ובידור המתגייסים לצבא, במטרה לאפשר את שירותם בד בבד עם הקריירה המקצועית שלהם. בחודש אוקטובר 2021 השתחרר לאחר שירות צבאי מלא.

ב-15 בספטמבר 2019 הוציא את המיני־אלבום "מה יהיה", שכלל את הסינגלים "אסור" ו"הכל שקוף". מחודש ספטמבר 2019 ועד חודש דצמבר 2021 היה מרגי הפרזנטור של חברת האופנה הישראלית קסטרו. בחודש נובמבר הופיע מרגי ב"PLAY פסטיגל".

באפריל 2020 חתם על חוזה בחברת התקליטים של איש העסקים חיים סבן, "סבן מיוזיק גרופ". עוד באותו החודש הוציא את הסינגל "לא יוצא למסיבות", שהגיע למקומות הראשונים במצעדים השבועיים של גלגלצ ומדיה פורסט. בספטמבר 2020 הוציא עם בת זוגו דאז נועה קירל את הדואט "אמבולנס". בדצמבר של אותה שנה החל לשחק בסדרה PPS בתפקיד הראשי לצד אניה בוקשטיין וגילי נמני. תפקידו בסדרה זיכה אותו במועמדות לפרס השחקן הטוב ביותר בסדרת דרמה בתחרות פרסי הטלוויזיה לילדים ולנוער.

ב-11 ביוני 2021 הוציא את הסינגל "סגול בהיר". ב-4 ביולי 2021 יצא הסינגל "אנג'ל". ב-21 באוקטובר 2021 הוציא את המיני-אלבום השני שלו, "לא להיות לבד", ממנו יצא גם הסינגל "לא להיות לבד".

ב-9 במאי 2022 היה מופע החימום של הלהקה האמריקאית מארון 5 במהלך המופע שלהם בתל אביב כחלק מסיבוב ההופעות,  . באותו החודש פורסם כי מרגי יתפקד כפרזנטור של חברת האופנה הישראלית, טוונטי פור סבן. בחודש יולי של אותה השנה כיכב בקמפיין ישראלי לבושם של חברת ראלף לורן, אשר בו גם תפקד כמנהל האומנותי. ב-15 ביולי 2022 הוציא את הסינגל הראשון שלו בשפה האנגלית, "Sucks to Know You (FU)". ב-1 בספטמבר 2022 הוציא את הסינגל "Lie Like This". ב-7 באוקטובר, יצא המיני-אלבום Dark Side of the Rainbow. ב-21 באוקטובר יצא הסינגל השלישי מתוך הפרויקט, "Paradise".

באוקטובר 2022 הוכרז כי הוא מועמד בפעם הראשונה לפרס המוזיקה של MTV אירופה למופע הישראלי הטוב ביותר לשנת 2022.

ב-25 באפריל 2023 הוציא את הסינגל "יהיה יהיה". ב-29 במאי יצא הסינגל "צונאמי" בו מרגי משתף פעולה עם הזמרת יסמין מועלם. באוגוסט שיתף פעולה לצד ציון ברוך עם ישי ומיכאל סוויסה ברצועה "זמן טס" מתוך אלבומם, מיטת קומותיים.

ב-15 בפברואר 2024 הוציא את "Cry" מתוך מיני אלבום בשם Shadows of Blue. השיר כולל מחווה מוזיקלית בולטת לקלאסיקה של אלטון ג'ון משנות ה-70, "Goodbye Yellow Brick Road". מרגי שיתף במסיבת עיתונאים שג'ון שמע את השיר ותיאר אותו כפשוט, יפה והחמיא לשירתו. תהליך היצירה של השיר כלל שיתוף פעולה עם האמן והיוצר דור דניאל וכן דיונים עם חיים סבן. מרגי השיג אישור מאלטון ג'ון להשתמש באינטרפולציה שלו בשיר, כשג'ון הביע הסכמה ולקח רק אחוז נמוך מהזכויות למאסטר. ב-28 במרץ של אותה השנה מרגי הוציא סינגל בשם "", סינגל שני מתוך המיני-אלבום. השיר משלב חלקים מהשיר האיטלקי "Caruso" של לוצ'יו דלה. ב-9 במאי יצא לאור המיני-אלבום Shadows of Blue. ב-5 ביוני הוציא בהפתעה את המיני אלבום "מרגיש כמו אהבה".

בינואר 2025 הפסיק להיות הפרזנטור של חברת "איל מקיאג'", שאותה ייצג מאז 2023. מרגי היה הגבר הישראלי הראשון ששימש פרזנטור של המותג והשיק קולקציית איפור בעיצובו.

ב-17 בינואר 2025 הוציא לאור את המיני-אלבום Nobody Really Knows. ב-11 באפריל מרגי השיק את השיר "Purple Rose" שנכתב בשיתוף עם נגה ארז ואורי רוסו. השיר מופיע גם במשחק הסימס בגרסת סמליש. במאי 2025 מרגי נפרד מחברת הניהול האישית שלו, גאגא מנג'מנט, לאחר למעלה משבע שנות שיתוף פעולה ומחלוקות בין הצדדים שנמשכו כחצי שנה וחתם עם בית הייצוג "שורה ראשונה". באותו החודש הוכרז כי מרגי יצא לסיבוב הופעות בארצות הברית שיתקיים במסגרת Sofar Sounds . ב-2 במאי השיק את הגרסה הרשמית לשיר "Risk It All" לאחר שזכה לפופולריות לאחר שהושמע במשחקי ליגת ה-NFL האמריקנית, ויצא ביוטיוב בתחילת 2025. ב-22 באוגוסט יצא לאור השיר "Living Room" כסינגל של הזמרת האמריקאית מרי ג'ו יאנג המארחת את מרגי. השיר זכה להצלחה ויראלית משמעותית ברשת החברתית טיקטוק עוד בטרם יצא באופן רשמי, עם עשרות אלפי שימושים בסאונד ומיליוני צפיות. בספטמבר 2025 הודיע על הוצאת אלבום בו יכלל הסינגל "מלאך" שיצא באותו החודש המוקדש לבת זוגו, אנה זק, וכן טקסטים אישיים העוסקים בחוויות הבדידות, הריחוק מהמשפחה והדואליות שבין הצלחתו בישראל לאנונימיות בחו"ל. ב-24 באוקטובר הוציא את הסינגל "Nothing Gold Can Stay" בהשתתפות הזמרת האמריקאית זביה. ב-31 בדצמבר 2025 שחרר מרגי את השיר "מסיבת פרידה", המהווה חלק מאלבום הבכורה שלו. בחנוכה 2025 השתתף בפסטיגל.

בינואר 2026 פורסם כי מרגי חתם בחברת התקליטים הבינלאומית ריפבליק רקורדס. ב-10 בפברואר 2026 הוציא לאור את אלבום הבכורה שלו, "ציפור כחולה".

חיים אישיים
מרגי התגורר לסירוגין בתל אביב וביהוד-מונוסון בשל המשמורת המשותפת של הוריו. ביולי 2023 עבר ללוס אנג'לס במטרה לטפח שם קריירה מוזיקלית.

 מערכות יחסים 
מ-2015 עד למאי 2018 היה בזוגיות עם אנונימית בשם חן פינצ'וק. השניים הכירו בתיכון, כשמרגי השתתף ב"הכוכב הבא", היא הייתה בקהל הקרובים שלו וליוותה אותו לאורך כל העונה. זמן קצר לאחר סיום העונה, השניים נפרדו.

מספטמבר 2018 ועד ספטמבר 2021 היה בזוגיות עם הזמרת נועה קירל, השניים הכירו במהלך החזרות הראשונות לפסטיגל 2018.

מ-2022 עד אוגוסט 2023 היה במערכת יחסים עם הדוגמנית ליה שון.

מדצמבר 2023 נמצא בזוגיות עם הזמרת והדוגמנית אנה זק.

דיסקוגרפיה

 אלבומי אולפן 

 2026: ציפור כחולה

מיני-אלבומים
 2019: מה יהיה
 2021: לא להיות לבד
 2022: Dark Side of the Rainbow
 2024: Shadows of Blue
 2024: מרגיש כמו אהבה
 2025: Nobody Really Knows

 פילמוגרפיה 
שנהפרויקטדמותהערות2018הכוכב הבאמתמודד בתוכנית; הגיע למקום השניפריסטייל פסטיגליהונתן מרגי2019פלייפסטיגל2020לא נפסיק לשיר: קורונה סטייל2021PPSPPS/גילי מזל טובתפקיד ראשי2022האח הגדולאורח מוזיקלי; עונה 12, פרק 33: "מרגי נכנס לבית"2023רוקדים עם כוכביםשופט אורח2025Imagine פסטיגל

 פרסים ומועמדויות 
שנהפרסקטגוריהפרויקטמועמדות2018פרסי נבחרי השנה של פרוגישיר השנה"תני לי רגע"פריצת השנה במוזיקהמרגיזוג השנהמרגי ונועה קירל2020המצעד השנתי של כאן גימלשיר השנה"לא יוצא למסיבות""דיבור נגוע" (עם סטפן לגר)המצעד השנתי של גלגלצ ו-ynet"לא יוצא למסיבות""דיבור נגוע" (עם סטפן לגר)המצעד השנתי של mako ורדיו תל אביב"לא יוצא למסיבות"2021פרסי נבחרי השנה של פרוגיפריצת השנה במשחקPPSפרסי הטלוויזיה לילדים ולנוערהשחקן הטוב ביותר בסדרת דרמהשיר נושא בסדרה"משהו בשבילך" (עם רון ביטון וג'וני גולדשטיין)המצעד השנתי של גלגלצ ו-וואלהשיר השנה"אנג'ל""אמבולנס" (עם נועה קירל)"סגול בהיר"המצעד השנתי של כאן גימל"אנג'ל"המצעד השנתי של מאקו וטיקטוק2022המצעד השנתי של ynet ורדיו תל אביבהמצעד השנתי של כאן גימל"Sucks to Know You (FU)""לא להיות לבד"המצעד השנתי של מדיה פורסטהמצעד השנתי של גלגלצ ו-Mako"Sucks to Know You (FU)"פרסי נבחרי השנה של פרוגיזמר השנהמרגישיר השנה"לא להיות לבד""Sucks to Know You (FU)"זוג השנהיהונתן מרגי וליה שוןהמצעד השנתי של וואלה ו-eco99fmשיר השנה"Sucks to Know You (FU)"

 קישורים חיצוניים 








הערות שוליים

*
קטגוריה:בוגרי תיכון עירוני א' (תל אביב)
קטגוריה:זמרי פופ ישראלים
קטגוריה:זמרים השרים בעברית
קטגוריה:זמרים ישראלים
קטגוריה:משתתפי הפסטיגל
קטגוריה:מתמודדי הכוכב הבא
קטגוריה:רקדנים ישראלים
קטגוריה:דוגמנים ישראלים
קטגוריה:שחקני קולנוע וטלוויזיה ישראלים
קטגוריה:זמרים-יוצרים ישראלים
קטגוריה:פרזנטורים ישראלים
יהונתן
קטגוריה:אמנים ישראלים הידועים בשם במה
קטגוריה:אמני ריפבליק רקורדס
קטגוריה:ישראלים שנולדו ב-2000